«Carta Philippi regis Francorum, quod castrum Breziaci sit de feodo domini regis. In nomine sancte et individue Trinitatis. Amen. Philippus, Dei gratia Francorum rex. Noverint universi presentes pariter et futuri, quod dilectus noster Hugo de Breziaco (lisez: Berziaco) misit in feodum nostrum castellum suum de Breziaco. Nos autem eidem concessimus quod de corona regni nostri de cetero non poterit separari. Quod ut ratum permaneat et firmum, presentem paginam sigilli nostri munimine et regii nominis karactere inferius annotato fecimus roborari. Actum apud Caritatem, anno incarnationis Dominice Mº Cº nonagesimo quarto, regni nostri anno sexto decimo. Astantibus in palatio nostro, quorum nomina supposita sunt et signa, dapifero nullo. Signum Guidonis buticularii. Signum Mathei camerarii. Signum Droconis constabularii. Datum vacante (Philippus) cancellaria.»